Το **Cop Land** είναι αμερικανική νεο-νουάρ  αστυνομική δραματική ταινία του 1997 σε σενάριο και σκηνοθεσία Τζέιμς Μάνγκολντ. Πρωταγωνιστούν οι Σιλβέστερ Σταλόνε, Χάρβεϊ Καϊτέλ, Ρέι Λιότα και Ρόμπερτ Ντε Νίρο. 

Η ταινία αναφέρεται στον σερίφη Φρέντι Χέφλιν (Σταλόνε) ο οποίος έρχεται σε σύγκρουση με τους διεφθαρμένους αστυνομικούς της Νέας Υόρκης που ζουν στην μικρή κοινότητα Γκάρισον, η οποία χτίστηκε χάρη σε χρηματοδότηση της μαφίας. Το Cop Land έλαβε θετικές κριτικές και απέσπασε 63,7 εκατομμύρια δολάρια στο box office με προϋπολογισμό 15 εκατομμυρίων δολαρίων.

Πλοκή
-----

Στην πόλη Γκάρισον του Νιου Τζέρσεϊ, κατοικεί μεγάλος αριθμός αστυνομικών του Τμήματος της Νέας Υόρκης. Ο τοπικός σερίφης Φρέντι Χέφλιν, μερικώς κωφός από το ένα αυτί, αποτέλεσμα μιας ηρωικής πράξης στην οποία διέσωσε μια γυναίκα που παραλίγο να πνιγεί, νομίζει ότι ζει σε μια ήσυχη πόλη, μέχρι που ο υπαστυνόμος Τίλντεν των εσωτερικών υποθέσεων κάνει την εμφάνιση του και του αποκαλύπτει μια ωμή πραγματικότητα: Ολοι οι κάτοικοι του Γκάρισον είναι διεφθαρμένοι, καθώς για να αγοράσουν τα σπίτια τους έλαβαν άτοκα δάνεια από την μαφία. Ο βασικός πρωταγωνιστής της διαφθοράς είναι ο υπαστυνόμος Ρέι Ντόνλαν, ο οποίοις πραγματοποιεί παράνομο εμπόριο ναρκωτικών με το αφεντικό της τοπικής μαφίας. Ο σερίφης Χέφλιν, που αντιμετωπίζεται χωρίς σεβασμό από τους αστυνομικούς που ζουν στην πόλη, προσπαθεί να εφαρμόσει τον νόμο. Ο Τίλντεν ζητά απο τον Χέφλιν να τον βοηθήσει στην έρευνα του, αλλά ο Χέφλιν δείχνει απρόθυμος να προδώσει τον φίλο του.

Ένα βράδυ όμως ο Μάρεϊ Μπάμπιτς, ανιψιός του Ρέι Ντόνλαν γνωστός με το παρατσούκλι Σούπερμποϊ, καθώς οδηγεί κατά μήκος της γέφυρας Τζορτζ Ουάσιγκτον, το αυτοκίνητό του εμβολίζεται από αυτό ενός ζευγαριού νεαρών Αφροαμερικανών, οι οποιοί και στοχεύουν εναντίον του με κάτι που μοιάζει με όπλο, λίγο πριν σκάσει ο τροχός του αυτοκινήτου του Μπάμπιτς. Πιστεύοντας ότι έχει χτυπηθεί, ο Μπάμπιτς ανταπωδίδει στα πυρά και τους σκοτώνει και τους δύο.

Ανησυχώντας για την καριέρα του, ο Μπάμπιτς πείθεται από τον Ντόνλαν να κάνει μια ψεύτικη αυτοκτονία με τη βοήθεια άλλων μπάτσων. Αν και η ψεύτικη αυτοκτονία φαίνεται ότι πάει καλά, ο Ντόνλαν ωστόσο αποφασίζει να δολοφονήσει τον ανιψιό του, αλλά αυτός καταφέρνει να δραπετεύσει. Ο Χέφλιν αρχίζει να ψάχνει τον Μπάμπιτς ώστε να τον συνοδεύσει στη Νέα Υόρκη προκειμένου αυτός να αποδείξει την αθοώτητα του, αλλά ο Λάγκοντα, ο Ντόνλαν και ο Ράκερ του στήνουν παγίδα. Στη συμπλοκή που ακολουθεί, ο Χέφλιν αναγκάζεται και σκοτώνει τον Ράκερ και τον Λαγκόντα. Τότε ένας άλλος μπάτσος, ο Κράσκι πυροβολεί τον Χέφλιν, αλλά αυτός σώζεται χάρις στην άφιξη του βοηθού του Φίγκι, ο οποίος σκοτώνει τον Κράσκι και αποσπά την προσοχή του Ντόνλαν, ώστε ο Χέφλιν να τον προλάβει και να τον σκοτώσει. Στο τέλος της ταινίας ο Φίγκι και ο Χέφλιν συνοδεύουν τον Μπάμπιτς στη Νέα Υόρκη και τον παραδίδουν στον Υπαστυνόμο Τίλντεν.

Διανομή ρόλων
-------------

* Σιλβέστερ Σταλόνε ως σερίφης Φρέντι Χέφλιν
* Χάρβεϊ Καϊτέλ ως Ρέι Ντόνλαν
* Ρέι Λιότα ως Γκάρι Φίγκις
* Ρόμπερτ Ντε Νίρο ως Μόε Τίλντεν
* Πίτερ Μπεργκ ως Τζόι Ράντομ
* Τζανίν Γκαροφάλο ως αναπληρωτής σερίφης Σίντι Μπετς
* Ρόμπερτ Πάτρικ ως αξιωματικός Τζακ Ρούμπερ
* Μάικλ Ράπαπορτ ως Μάρεϊ "Σούπερμποϊ" Μπάμπιτς
* Αναμπέλα Σιόρα ως Λιζ Ράντον
* Νόα Έμεριχ ως αναπληρωτής σερίφης Μπιλ Γκέισλερ
* Κάθι Μοριάρτι ως Ρόζι Ντόνλαν

Παραγωγή
--------

Το Γκάρισον βασίζεται στη γενέτειρα του Μάνγκολντ, την Ουασινγκτόνβιλ, που βρίσκεται περίπου 97 χλμ. από την πόλη της Νέας Υόρκης. Ο Μάνγκολντ μεγάλωσε σε ένα οικοσμό που ονομάζεται Βόρλεϊ Χάιτς, όπου πολλοί από τους κατοίκους ήταν νυν και πρώην αστυνομικοί του αστυνομικού τμήματος της Νέας Υόρκης. Ο Σταλόνε πήρε επιπλέον 18 κιλά βάρος προκειμένου να απεικονίσει τον δαρμένο σερίφη του Γκάρισον.Η κύρια τοποθεσία των γυρισμάτων της ταινίας ήταν το Εντζγουότερ του Νιου Τζέρσεϊ.

Κυκλοφορία
----------

Το Cop Land έκανε πρεμιέρα στον κινηματογράφο Ζίγκφιλντ της Νέας Υόρκης στις 6 Αυγούστου 1997. Μερικά από τα μέλη του καστ της ταινίας παρευρέθηκαν, συμπεριλαμβανομένων των Σταλόνε, Κάιτελ, Λιότα, Σιόρα, Μοριάρτι και Ράπαπορτ.  Το Cop Land προβλήθηκε επίσης στο 54ο Φεστιβάλ Κινηματογράφου της Βενετίας στη σύνθεση του Midnight.

Υποδοχή
-------

### Κριτικές

Ο Ρότζερ Ίμπερτ έδωσε στην ταινία δύο στα τέσσερα αστέρια και έγραψε: "Υπάρχει μια σκληρή ισορροπία μεταξύ του πόσο μεγάλη είναι μια ταινία, πόσο βαθιά πηγαίνει και πόσα μπορεί να πετύχει. Αυτή η ισορροπία δεν βρίσκεται στο Cop Land και το αποτέλεσμα είναι λίγο πολύ το αναμενόμενο".

Ο ιστότοπος Rotten Tomatoes ανασκόπησης κριτικών, δίνει βαθμολογία (Ιανουάριος 2022) θετικής έγκρισης 76% με βάση 66 κριτικές, και μέση βαθμολογία 6,5/10. Η κριτική συναίνεση του ιστότοπου αναφέρει: «Το Cop Land και το πρωταγωνιστικό καστ αναφέρεται σε πλούσιους φανταστικούς χαρακτήρες ενώ συγκινεί το κοινό με προσεκτικό σασπένς, αν και αυτό δεν έχει την ηθική πολυπλοκότητα των κλασικών εγκληματιών που θυμίζει».  Στο Metacritic έχει σταθμισμένο μέσο όρο βαθμολογίας 64 στα 100 με βάση 21 κριτικούς, υποδεικνύοντας "γενικά ευνοϊκές κριτικές".  Το κοινό που συμμετείχε σε δημοσκόπηση από το CinemaScore έδωσαν στην ταινία έναν μέσο βαθμό "B−" σε μια κλίμακα Α+ έως F.

Η συγκρατημένη ερμηνεία του Σταλόνε εγκωμιάστηκε από τους κριτικούς, ο οποίος έλαβε το βραβείο Α' Ανδρικού Ρόλου στο Φεστιβάλ Κινηματογράφου της Στοκχόλμης.

Παραπομπές
----------

1. 1 2 3 4 5 6 7 8 9 10 11 12 13  www.imdb.com/title/tt0118887/. Ανακτήθηκε στις 13  Απριλίου 2016.
2. ↑  www.adorocinema.com/filmes/filme-28232/. Ανακτήθηκε στις 13  Απριλίου 2016.
3. 1 2 3 4  stopklatka.pl/film/cop-land. Ανακτήθηκε στις 13  Απριλίου 2016.
4. 1 2 3 4  www.allocine.fr/film/fichefilm\_gen\_cfilm=28232.html. Ανακτήθηκε στις 13  Απριλίου 2016.
5. 1 2 3 4  www.metacritic.com/movie/cop-land. Ανακτήθηκε στις 13  Απριλίου 2016.
6. 1 2 3 4 5 6 7 8 9  www.imdb.com/title/tt0118887/fullcredits. Ανακτήθηκε στις 13  Απριλίου 2016.
7. 1 2 3 4 5 6  (Τσεχικά) *Česko-Slovenská filmová databáze*. 2001.
8. ↑  (Αγγλικά) *Internet Movie Database*. www.imdb.com/title/tt0118887/releaseinfo. Ανακτήθηκε στις 14  Απριλίου 2017.
9. ↑  (Αγγλικά) *Internet Movie Database*. www.imdb.com/title/tt0118887/releaseinfo/. Ανακτήθηκε στις 22  Ιουλίου 2023.
10. ↑  «Cop Land (1997)». Box Office Mojo. Ανακτήθηκε στις 2 Σεπτεμβρίου 2017.
11. 1 2  «Cop Land (1997) - Financial Information». The Numbers.
12. ↑  Spicer, Andrew (2010). *Historical Dictionary of Film Noir*. Lanham, MD: Scarecrow Press. σελ. 427. ISBN 978-0-8108-5960-9.
13. ↑  Lussier, Germain (9 Σεπτεμβρίου 2007). «Local boy makes good ... movies». *Times Herald-Record*. Αρχειοθετήθηκε από το πρωτότυπο στις 5 Ιουλίου 2016.
14. ↑  «The Worldwide Guide to Movie Locations». Αρχειοθετήθηκε από το πρωτότυπο στις 18 Απριλίου 2012. Cop Land in Edgewater
15. ↑  Roman, Monica (August 14, 1997). «A party in *Cop* land». *Variety*: σελ. 27.. Ανακτήθηκε στις May 4, 2020.
16. ↑  Rooney, David (August 15, 1997). «*Cop Land* replaces *Empire* in lineup». *Variety*: σελ. 39.. Ανακτήθηκε στις May 4, 2020.
17. ↑  Ebert, Roger (August 15, 1997). «*Cop Land*». *Chicago Sun-Times*.. Ανακτήθηκε στις May 4, 2020.
18. ↑  «Cop Land». Rotten Tomatoes. Ανακτήθηκε στις 16 Σεπτεμβρίου 2021.
19. ↑  «Cop Land (1997)». Metacritic. Ανακτήθηκε στις 4 Μαΐου 2020.
20. ↑  «Search for 'Cop Land'». CinemaScore. Αρχειοθετήθηκε από το πρωτότυπο στις 20 Δεκεμβρίου 2018.

Εξωτερικοί σύνδεσμοι
--------------------

* *Cop Land*   στην IMDb
* *Cop Land* στο AllMovie
* *Cop Land* στον κατάλογο του Αμερικανικού Ινστιτούτου Κινηματογράφου
* *Cop Land* στο Box Office Mojo

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 179652588
* LCCN: no98081098
* GND: 7705093-9

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |